મહારાષ્ટ્ર પોલીસે પુણે જિલ્લાના ભીમા-કોરેગાંવમાં થયેલી હિંસાના સંબંધમાં જે પાંચ જણની ધરપકડ કરી છે એમના નામ છે – વરવરા રાવ, અરૂણ ફરેરા, વેર્નન ગોન્સાલ્વીઝ, સુધા ભારદ્વાજ અને ગૌતમ નવલખા. પોલીસે આ પાંચેય જણને ગઈ 28 ઓગસ્ટે પકડ્યા હતા. એવો આરોપ મૂકાયો છે કે ગયા વર્ષની 31 ડિસેંબરે એલ્ગાર પરિષદ સંસ્થાના એક સંમેલનમાં કરાયેલા અમુક ભડકાવનારા ભાષણોને પગલે ભીમા-કોરેગાંવમાં હિંસા ફાટી નીકળી હતી.